යාපනය ප්‍රදේශයේ අනතුරු කිහිපයක් සිදු කර පලා ගිය මෝටර් රථයක් ඊයේ (30) සවස යාපනයේ තරුණයින් පිරිසක් විසින් පොලිසියට භාර දී තිබෙනවා.රථයේ රියදුරු විසින් චුණ්ඩිකුල, නල්ලූර් , කෝපායි හා මුඩාමවඩි යන ප්‍රදේශයන්හි මෝටර් රථය වේගයෙන් පදවා ඇති අතර එහිදී කුඩා දරුවෙකු ඇතුළු 6 දෙනෙක් අනතුරට ලක් කර ඇති බවයි කෝපායි පොලිසිය ප්‍රකාශ කළේ.අදාළ මෝටර් රථය චුණ්ඩික්කුලි ප්‍රදේශයේදී අනතුරක් සිදු කොට පලායන අවස්ථාවේදී තරුණයින් පිරිස යතුරුපැදියකින් ලුහුබැද ගොස් ඇති අතර එම අවස්ථාවේ මෝටර් රථයේ රියදුරු මෝටර් රථය දමා පළා ගොස් තිබෙනවා.සිද්ධිය සම්බන්ධයෙන් කෝපායි පොලිසිය වැඩිදුර පරීක්ෂණ සිදු කරනු ලබනවා.